Ντεσιντέρια της Σουηδίας

Η **Ντεσιντέρια της Σουηδίας** (*Désirée av Sverige*, 2 Ιουνίου 1938 – 21 Ιανουαρίου 2026) ήταν κόρη του Πρίγκιπα Γουσταύου Αδόλφου, Δούκα του Βεστερμπότεν και μεγαλύτερη αδελφή του σημερινού βασιλιά της Σουηδίας, Καρόλου ΙΣΤ΄ Γουσταύου.

## Βιογραφία
Η *Ντεσιντέρια Ελισάβετ Σίβυλλα* γεννήθηκε στις 2 Ιουνίου 1938 στο Παλάτι Χάγκα, και είναι το τρίτο παιδί και κόρη του Πρίγκιπα Γουσταύου Αδόλφου, Δούκα του Βεστερμπότεν και της Πριγκίπισσας Σίβυλλα της Σαξονίας-Κοβούργου-Γόθας. Η Βάπτισή της έγινε στις 30 Ιουνίου στην Εκκλησία Σόλνα της Στοκχόλμης. Μεγάλωσε στο Παλάτι Χάγκα μαζί με τις τρεις αδελφές της, οι οποίες ήταν γνωστές ως "Πριγκίπισσες του Χάγκα".

Τον Νοέμβριο του 1960 η Ντεσιντέρια επισκέφθηκε τις Ηνωμένες Πολιτείες συνοδευόμενη από τη μεγαλύτερη αδερφή της Πριγκίπισσα Μπιργκίτα για λογαριασμό του παππού τους, Γουσταύου ΣΤ΄ Αδόλφου της Σουηδίας για την 50η επέτειο του Αμερικανικού-Σκανδιναβικού Ιδρύματος.

Στις 18 Δεκεμβρίου 1963 ανακοινώθηκε ο αρραβώνας της με τον Νικόλαο, Βαρώνο Σίλβεχελντ. Ο γάμος τους έγινε στις 5 Ιουνίου 1964 στην Εκκλησία του Αγίου Νικολάου της Στοκχόλμης. Μαζί απέκτησαν τρία παιδιά:
*τον Βαρώνο *Κάρολο* Όθωνα Εδμόνδο (1965-), παντρεύτηκε την Γκουνίλλα Μαρία Φρέντρικσον . Απέκτησαν 1 παιδί.
*την Βαρώνη *Χριστίνα Λουίζα* Έυα Ντεσιντέρια (1966-), παντρεύτηκε τον Ιωάννη Λουδοβίκο Γεράρδο ντε Γκιρ του Φίνσπον. Απέκτησαν 3 παιδιά.
*την Βαρώνη *Ελένη* Ίνγκεμποργκ Σίβυλλα (1968-), δεν παντρεύτηκε ποτέ.

Η Πριγκίπισσα Ντεσιντέρια περιστασιακά παραβρίσκεται στους εορτασμούς των βραβείων Νόμπελ και σε δημόσιες εκδηλώσεις της βασιλικής οικογένειας στη Στοκχόλμη με ημι-επίσημη ιδιότητα, μερικές φορές φορώντας τιάρες και κοσμήματα που ανήκαν στη βασιλική οικογένεια. Εκπροσώπησε επίσης τη Σουηδία στην πρώτη υποδοχή του Αυτοκράτορα Ακιχίτο της Ιαπωνίας όταν έφτασε για μια επίσημη επίσκεψη το 2000.

Απεβίωσε στις 21 Ιανουαρίου 2026, σε ηλικία 87 ετών.

## Τίτλοι
***2 Ιουνίου 1938 — 5 Ιουνίου 1964**: *Η Αυτής Βασιλική Υψηλότητα* Πριγκίπισσα Ντεσιντέρια της Σουηδίας
***5 Ιουνίου 1964 — 21 Ιανουαρίου 2026**: Πριγκίπισσα Ντεσιντέρια, Βαρώνη Σίλβεχελντ

### Τιμητικές διακρίσεις
**Εθνικές**
* : Μέλος Μεγαλόσταυρου του Βασιλικού Τάγματος του Σεραφείμ (**LoK av KMO**)
* : Μέλος του Βασιλικού Οικογενειακού Παρασήμου του Βασιλιά Γουσταύου ΣΤ΄ Αδόλφου, 1ης Τάξης
* : Μέλος του Βασιλικού Οικογενειακού Παρασήμου του Βασιλιά Κάρολου ΙΣΤ΄ Γουσταύου, 1ης Τάξης
* : Παραλήπτρια Μεταλλίου των 90ων Γενεθλίων του Βασιλιά Γουσταύου Ε΄
* : Παραλήπτρια του Αναμνηστικού Μεταλλίου του Βασιλιά Γουσταύου Ε΄
* : Παραλήπτρια Μεταλλίου Σήματος των 85ων γενεθλίων του Βασιλιά Γουσταύου ΣΤ΄ Αδόλφου
* : Παραλήπτρια Μεταλλίου Σήματος των 50ων γενεθλίων του Βασιλιά Κάρολου ΙΣΤ΄ Γουσταύου
* : Παραλήπτρια του Γαμήλιου Μεταλλίου της Διαδόχου Πριγκίπισσας Βικτώριας και του Δανιήλ Βέστλινγκ
* : Παραλήπτρια του Ρουμπινένιου Ιωβηλαίου Μεταλλίου Σήματος του Βασιλιά Κάρολου ΙΣΤ΄ Γουσταύου
* : Παραλήπτρια Μεταλλίου Σήματος των 70ων γενεθλίων του Βασιλιά Κάρολου ΙΣΤ΄ Γουσταύου

**Ξένες**
* : Μεγαλόσταυρος 1ης Τάξης του Τάγματος της Τιμής της Ομοσπονδιακής Δημοκρατίας της Γερμανίας
* : Κύρια Μεγάλου Κορδονιού του Τάγματος του Πολύτιμου Στέμματος
* : Μεγαλόσταυρος του Τάγματος των Πρωτοπόρων της Λιβερίας
* : Ιππότης Μεγαλόσταυρου του Τάγματος του Χρυσού Λιονταριού του Οίκου του Νασσάου
* : Ιππότης Μεγαλόσταυρου του Τάγματος του Αγίου Όλαφ

## Παραπομπές


Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδέζες πριγκίπισσες